**INFORMÁCIA PRE RODIČOV**

Dňa 24. januára 2019 sa konalo spoločné zasadnutie zástupcov rodičov a zamestnancov školy pri Základnej škole s materskou školou, Ulica Jána Bottu 27, Trnava. Prerokované boli otázky dočasného riešenia stravovania sa žiakov a otázky výstavba novej kuchyne s jedálňou. Na základe petície „Petícia na vyjadrenie nesúhlasu s navrhovanými riešeniami stravovania žiakov ZŠ Jána Bottu, Trnava“, ktorá má už viac ako 800 podpisov, účastníci vyjadrili **jasný nesúhlas** s navrhovaným dočasným riešením stravovania zo strany mesta.

***Prítomní sa v dohodli na nasledujúcom:***

1. Spustiť stravovanie v navrhnutých jedálňach, vyhodnocovať priebeh a operatívne navrhovať zmeny (napr. autobusová preprava žiakov 4. ročníka). Žiaci, ktorí po obede nemajú ďalšie vyučovanie budú môcť odísť domov priamo z jedálne ZŠ A. Kubinu. Podobne aj žiaci 4. ročníka. V oboch prípadoch, na základe písomnej žiadosti rodiča.
2. Posun začiatku vyučovania na 7:45 s prestávkami 5 min po prvej hodine, 15 min. po druhej hodine a ďalšie prestávky 10 min. Podľa Vyhlášky o základnej škole č. 320/2008 určí začiatok vyučovania riaditeľ školy po prerokovaní v pedagogickej rade a rade školy. Prítomní sa dohodli na kompromisnom riešení začiatku vyučovania a rozvrhu hodín a tento návrh predložili riaditeľke školy, ktorá ho akceptovala.

1. hodina 7,45 – 8,30

2. hodina 8,35 – 9,20

3. hodina 9,35 – 10,20

4. hodina 10,30 – 11,15

5. hodina 11,25 – 12,10

6. hodina 12,20 – 13,05

7. hodina 14,00 – 14,45

Pani riaditeľka pripraví tieto zmeny a bude informovať rodičov. V tejto súvislosti sa bude prihliadať, v nevyhnutných prípadoch, na meškanie žiakov na začiatok vyučovania, dochádzajúcich z priľahlých obcí prostriedkami hromadnej dopravy.

1. Vyzvať zástupcov mesta Trnava na vypracovanie a predloženie alternatívnych riešení dočasného stravovania sa žiakov do vybudovania novej jedálne. (telocvičňa základnej školy, kontajnerové riešenie v priestoroch školy, stravovanie sa v priestoroch ŽŠ Mozartova, jedáleň MTF....), pretože dočasné riešenie bude v optimistickom variante trvať minimálne rok a pol a so súčasným krízovým riešením rodiča nesúhlasia.
2. Vyzvať zástupcov mesta Trnava na predloženie komplexného riešenia avizovanej výstavby (stavebný zámer, harmonogram stavby, rozpočet stavby.....).
3. Stanovisko zasadnutia zástupcov rodičov a zamestnancov školy osobne predniesť primátorovi mesta Trnava a ďalším kompetentným osobám (doc. Ing. Peter Pokorný, PhD., Mgr. Andrea Sivková, PhDr. Danka Gašparíková).

Nakoniec prítomní diskutovali otázku ohľadne podpísania dodatku k zmluve so Strednou športovou školou Jozefa Herdu pani riaditeľkou PhDr. Dankou Gašparíkovou (obe školy majú právnu subjektivitu t.j. majú právo okrem iného podpisovať zmluvy, preto aj pôvodná zmluva bola podpísaná medzi školami a nie medzi zriaďovateľmi). Reagovali na vyhlásenia, v ktorých sa uvádza, že pani riaditeľka podpísala dodatok bez vedomia zriaďovateľa. Pani riaditeľka vysvetlila všetky okolnosti pred podpisom dodatku. Okrem iného aj mailovú komunikáciu so zriaďovateľom pred podpisom dodatku, na základe ktorej bol dodatok komunikovaný a nakoniec po zapracovaní zmien podpísaný. **Zástupcovia rodičov a zamestnancov školy preto vyjadrujú svoju plnú dôveru pani riaditeľke PhDr. Danke Gašparíkovej** .

V Trnave, dňa 24. 1. 2019

 Doc. Ing. Peter Pokorný, PhD.

 predseda RŠ